Emergency responders stage major flooding exercise in Bala - Newyddion - Gwasanaeth Tân ac Achub Gogledd Cymru
Postiwyd 09 Ebrill 2013 14:10
Fel rhan o'u trefniadau i baratoi ar gyfer lifogydd, mae ymatebwyr cyntaf wedi trefnu ymarferiad llifogydd mawr fory Ddydd Mercher 10fed Ebrill lle byddant yn rhoi eu sgiliau cydweithio ar brawf.
Bydd cynrychiolwyr o'r tri Gwasanaeth Tân ac Achub yng Nghymru, Heddlu Gogledd Cymru, yr RNLI, Tîm Chwilio ac Achub yr Awyrlu Brenhinol, Cyfoeth Naturiol Cymru, Cyngor Gwynedd, Ymddiriedolaeth GIG Gwasanaethau Ambiwlans Cymru, yr RSPCA, Cymdeithas Achub Ardal yr Hafren, Asiantaeth y Môr a Gwylwyr y Glannau, Cymdeithas y Modurwyr a Chymdeithas Achub ar y Mynydd Gogledd Cymru yn cymryd rhan yn Ymarferiad Brwyn drwy lwyfannu senarios achub o lifogydd dan amgylchiadau heriol yn ardal y Bala yng Ngwynedd.
Nod yr ymarferiad yw adeiladi ar lwyddiant yr ymarferiad llifogydd a gynhaliwyd y llynedd (Ymarferiad Gwynedd), dysgu gwersi o'r llifogydd diweddar a phrofi cydnerthedd.
Cyn yr ymarferiad ei hun, cynhaliwyd
Fe ychwanegodd Derek Masson, Prif Swyddog Tân Cynorthwyol Gwasanaeth Tân ac Achub Canolbarth a Gorllewin Cymru a Chadeirydd Grŵp Achub o Ddŵr a Llifogydd Mewndirol Cymru:
"Sefydlwyd Grŵp Achub o Ddŵr a Llifogydd Mewndirol Cymru i wella'r modd y mae ymatebwyr brys yng Nghymru yn ymateb i lifogydd ac er mwyn ein galluogi i ymateb i lifogydd fel tîm. Mae'r grŵp wedi rhoi cyfle i'r holl asiantaethau ddatblygu ymarferion a gweithdrefnau, a fydd yn cryfhau ein gallu i ddarparu ymateb brys o'r radd flaenaf ar hyd a lled Cymru.
"Bydd yr ymarfer yn y Bala yn rhoi cyfle i ni brofi'r ymarferion a'r gweithdrefnau hyn - bydd y canlyniadau'n helpu i ddyblygu'r grŵp. Hoffwn ddiolch i Wasanaeth Tân ac Achub Gogledd Cymru, fel aelod allweddol o'r grŵp, am gynnal yr ymarferiad."
Cynhaliwyd diwrnod diogelwch cymunol ac ymwybyddiaeth yng Nghanolfan hamdden y Bala Ddydd Mawrth 19eg Mawrth i roi gwybod i bobl am y digwyddiad ymlaen llaw a help pobl leol i ddysgu mwy am y modd y mae ymatebwyr brys yn barod i ymateb i lifogydd. Yn ystod y diwrnod ymwybyddiaeth roedd cyfle i bobl dderbyn cyngor ar ddiogelwch tân ynghyd â chyfle i gwrdd â staff Gwasanaeth Tân ac Achub Gogledd Cymru, Tîm Chwilio ac Achub yr Awyrlu Brenhinol a'r RNLI.